Jeesus Kristus on minu Issand ja Päästja.
Ta avas lauasahtli ja võttis välja
ühe suurima Piibli, mida olin oma elus näinud.
Mõtlesin, mida ma ometi teen, sest see mees on kui teiselt planeedilt.
"Minu rahvas on Jeesuse pärast surnud,
seega ära proovi mulle öelda, et Ta on minu Messias," ütlesin.
Käisin 11-aastasena heebrea keele koolis.
Vanemad lapsed katolikust kirikust
võtsid mu kipa ja hakkasid seda omavahel viskama.
Oled Kristuse tapja!
Ma ei mõistnud, millest jutt käib.
Jeesus on ajalooline isik, kes elas sajandeid tagasi.
Kuidas saan olla Tema tapja?
Mu isa, kel oli olnud
mitmeid halbu kogemusi teises maailmasõjas, ütles,
et juute on selles juba sajandeid süüdistatud.
Selle tuumaks on juudivastasus, sest nad vihkavad juute.
Töötasin kütusefirmas Texaco.
Mu kolleegid olid küünilised newyorklased
ning mõne aja pärast otsustati võtta meile ülemus Texasest.
"Kuidas teil kõik läheb? Olen B.R.," ütles ta.
Tal ei olnud isegi nimi, kõigest initsiaalid.
Mu isa ütles, et kõige hullemad juudivastased kristlased on lõunas.
Jõudsin kontorisse kl 7.40 ja B.R. ootas meid naeratusega.
"Tere, kuidas teil läheb?"
Kuidas saab olla keegi esmaspäeva hommikul nii rõõmus?
"Olen rõõmus igal päeval," kinnitas ta.
Tahtsin teada, mis on selle taga.
Ütlesin: "B.R., ma ei ole kuulnud, et oleksid kellelegi halvasti öelnud.
Sa ei ütle kellegi kohta midagi vaid oled alati tasakaalukas ja rahulik.
Miks sa oled nii erinev?"
Ma ei unusta seda eales.
Ta vaatas mulle otsa ja küsis, kas tahan tõepoolest seda teada.
Järgmiseks võttis ta lauasahtlist
ühe suurima Piibli, mida olin eales näinud.
Sellelt olid mitmed niidid väljas, ilmselgelt palju kasutatud.
"See Piibel muudab mind. Loen Jumala sõna igal päeval."
Mõtlesin, et see mees tahab vist mulle Jeesusest rääkida.
"Mida olen ometi teinud?" mõtlesin.
Ta ütles mulle midagi, mida keegi teine ei olnud öelnud.
"Rich, Jeesus pole üksnes mu Päästja vaid ka sinu Messias."
Sain seepeale nii vihaseks.
"Jeesus ei ole Messias, lihtsalt ei ole," kinnitasin.
"Ta pidi maailma rahu tooma, kuid seda pole kuskil,
samuti on minu rahvast Jeesuse tõttu tapetud.
Kui tahad olla mu sõber, ei räägi enam Jeesusest," ütlesin.
Ta ei rääkinudki enam.
Vaatasin ühel õhtul telekat,
lapsed olid juba voodis ning mu naine tuli koju.
Ta tuli trepist ja tõusin, et teda tervitada.
Tervitamise asemel hakkas ta hoopis nutma.
"Pead uskuma Jeesusesse," ütles ta.
"See on ainus tee Taevasse."
Mida?
Kes sulle seda ütles?
See tekitas tõelise sõnasõja.
Mõni nädal pärast seda murdis mu poeg kukkudes käeluu.
Arstid ütlesid,
et peavad tegema biopsia, sest ta käel on kasvaja.
Olin meeleheitel, sest sel ajal oli ta mu ainus poeg.
Mu naine, kes oli kui uus inimene,
kes on hiljuti mu majja kolinud, ütles, et tal on selle osas rahu.
See ei kõlanud üldse tema moodi.
Märkasin, et mu naine hakkas käituma nagu B.R.
Kord tööle minnes tegin midagi,
mida ei olnud eales enne teinud, peale bar mitzvahi tähtpäeva.
Palvetasin.
"Jumal, kui oled tõeliselt see,
keda mu naine väidab, siis näita end mulle."
Mu naine helistas
ja kui võtsin kõne vastu, sain aru, et ta nuttis.
"Mis on juhtunud?" küsisin.
Arst oli vaadanud röntgeni
ning küsinud laborandilt, kas andis talle õige patsiendi oma.
"Miks ta seda ütles?" küsisin.
Kasvaja on kadunud.
Brian on terve.
Jumal on me poja tervendanud.
Kogesin sel hetkel midagi tavatut.
Kogesin külmavärinat pealaest jalataldadeni
ning siis soojalainet jalgadest pealaeni.
Tundsin, et Jumal ütles: "Tahtsid märki? Siin see on."
Asjad lihtsalt sündisid.
Jumal tegi kiirelt mu elus tööd.
Läksin naisega messiaanlikku kogudusse.
Sain teada, et seda Jeesust nimetati Yeshuaks.
Ma ei olnud seda enne kuulnud.
Seesama Yeshua on mu Piiblis.
Sain mõistuslikult aru,
et seesama Jeesus on Yeshua, minu Messias.
Ühel õhtul oli mul oma naisega jutuajamine.
Ütlesin: "Räägi mulle, mida tähendab saada päästetud.
Mida see sõna täpselt tähendab?"
Meil on vaja lepitust ning seda Jeesus tuligi tegema -
olla su lepitus ja võtta endale karistus sinu pattude eest.
Seda pääste tähendabki.
"Mina usun seda," ütlesin.
Ta naeratas laialt ja küsis: "Millal sa mulle oleksid rääkinud?"
Mu naine võttis mu käest ning põlvitasime voodi ette.
Palusin sealsamas, et Jeesus tuleks mu südamesse.
Mu elu ei ole olnud eales seesama.
Tõlge: Mailis Mägi